STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.42 | 2021.gada 10.maijā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | J.Reinsone |
| Ekonomikas ministrijas pārstāvis | − | I.Eglītis |
| Ekonomikas ministrijas pārstāve | − | L.Stauvere |
| Ekonomikas ministrijas pārstāve | − | A.Rozentālberga |
| Ekonomikas ministrijas pārstāvis | − | D.Brūklītis |
| Finanšu ministrijas valsts sekretāre | − | B.Bāne |
| Finanšu ministrijas pārstāve | − | I.Braunfelde |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | J.Bekmanis |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāve | − | U.Berga |
| Izglītības un zinātnes ministrijas pārstāvis | − | U.Berķis |
| Izglītības un zinātnes ministrijas pārstāvis | − | R.Kārkliņš |
| Izglītības un zinātnes ministrijas pārstāvis | − | M.Platonovs |
| Izglītības un zinātnes ministrijas pārstāvis | − | H.Baltgailis |
| Izglītības un zinātnes ministrijas pārstāve | − | L.Lejiņa |
| Izglītības un zinātnes ministrijas pārstāvis | − | J.Zīvarts |
| Kultūras ministrijas valsts sekretāre | − | D.Vilsone |
| Kultūras ministrijas pārstāvis | − | U.Zariņš |
| Labklājības ministrijas pārstāve | − | D.Jakaite |
| Labklājības ministrijas pārstāve | − | L.Āboliņa |
| Tieslietu ministrijas valsts sekretārs | − | R.Kronebrgs |
| Tieslietu ministrijas pārstāvis | − | I.Krastiņš |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Satiksmes ministrijas pārstāvis | − | J.Teteris |
| Veselības ministrijas valsts sekretāre | − | I.Dreika |
| Veselības ministrijas pārstāvis | − | K.Bērziņš |
| Veselības ministrijas pārstāvis | − | B.Kņigins |
| Veselības ministrijas pārstāve | − | A.Jurševica |
| Veselības ministrijas pārstāve | − | J.Feldmane |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve | − | I.Pavlova |
| Valsts kancelejas pārstāve | − | Z.Ozola |
| Valsts kancelejas pārstāve | − | E.Diure |
| Valsts kancelejas pārstāvis | − | R.Grāvītis |
| Pārresoru koordinācijas centra pārstāvis | − | V.Vesperis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Slimību profilakses un kontroles centra pārstāvis | − | E.Bērziņš |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Dundure |
| Valsts ugunsdzēsības un glābšanas dienesta pārstāvis | − | U.Ķevers |
| Valsts policijas priekšnieks | − | A.Ruks |
| Valsts policijas pārstāvis | − | A.Grišins |
| Rīgas pašvaldības policijas pārstāvis | − | A.Aronovs |
| Valsts policijas pārstāvis | − | L.Arājs |
| Valsts robežsardzes pārstāvis | − | I.Ruskulis |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Tirdzniecības un rūpniecības kameras pārstāve  | − | K.Zariņa |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Darba devēju konfederācijas ģenerāldirektore |  | L.Meņģelsone |
| Latvijas Darba devēju konfederācijas pārstāve | − | S.Siliņa |
| Rīgas domes pārstāvis | − | J.Meirāns |
| Rīgas domes pārstāve |  | I.Kondrāte |
| Latvijas Tirgotāju asociācijas priekšsēdētājs | − | H.Danusēvičs |
| Latvijas Zinātņu akadēmijas pārstāvis, profesors | − | I.Kalviņš |
| Žurnālists | − | J.Domburs |
| Autoskoskolas GROSS pārstāvis | − | A.Ķerpa |
|  | − | E.Cilinskis |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Veselības ministrijai sagatavot izskatīšanai starpinstitūciju sadarbības koordinācijas darba grupas 2021.gada 17.maija sēdē jautājumu par slimnīcu kapacitāti un mirstības rādītājiem no Covid 19 infekcijas.
3. Tieslietas ministrijas sagatavotos grozījumus Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) (masku lietošana TV raidījumos) turpināt izskatīt starpinstitūciju sadarbības koordinācijas darba grupas 2021.gada 17.maija sēdē. Ārlietu ministrijai izzināt un steidzami nosūtīt sēdes vadītājam un Tieslietu ministrijai informāciju par citu valstu praksi epidemioloģiskās drošības prasībām un regulējumu televīzijas un radio raidījumu norisei, prasības vadītājiem un dalībniekiem. Tieslietu ministrijai kopīgi ar Veselības ministriju izvērtēt iespējas pārskatīt noteiktās epidemioloģiskās drošības prasības aktivitātēm iekštelpās.
4. Pieņemt zināšanai Iekšlietu ministrijas pārstāvja sniegto informāciju par iknedēļas statistiku un veiktajiem kontroles pasākumiem saistībā ar Covid-19 infekcijas izplatības ierobežošanai noteikto pasākumu neievērošanu.
5. Pieņemt zināšanai Valsts ugunsdzēsības un glābšanas dienesta pārstāvja sagatavoto informāciju par epidemioloģiskās drošības nodrošināšanas resursu apjomiem noliktavās.
6. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem un plānotajām piegādēm.
7. Pieņemt zināšanai Pārresoru koordinācijas centra pārstāvja sniegto informāciju par neatkarīgo ekspertu grupas izvērtējumu par Covid-19 izplatības ierobežojošo pasākumu ietekmi uz epidemioloģisko situāciju un priekšlikumiem turpmākai drošības pasākumu piemērošanai (no epidemioloģisko rādītāju viedokļa pasākumus nedrīkstēja un nedrīkst mīkstināt; jāveicina vakcinācija).
8. Pieņemt zināšanai Veselības ministrijas pārstāves sniegto informāciju par aktivitāšu laika grafiku zaļā sertifikāta ieviešanai.
9. Veselības ministrijai informēt starpinstitūciju sadarbības koordinācijas darba grupas dalībniekus par tikšanās rezultātiem ar Latvijas Zinātņu akadēmijas, Latvijas Darba devēju konfederācijas, Latvijas Tirdzniecības un rūpniecības kameras, Latvijas Brīvo arodbiedrību savienības un Latvijas Pašvaldību savienības pārstāvjiem par testēšanas jautājumiem.
10. Pieņemt zināšanai Izglītības un zinātnes ministrijas pārstāvja sniegto prezentāciju par epidemioloģisko situāciju skolās (izglītības iestādēs). Izglītības un zinātnes ministrijai kopīgi ar Latvijas Pašvaldību savienību izvērtēt iespējamos risinājumus epidemioloģiskās drošības pasākumu uzlabošanai pirmsskolas izglītības iestādēs.
11. Pieņemt zināšanai Krīzes vadības padomes sekretariāta pārstāvja sniegto prezentāciju drošības pasākumu kopumam ārkārtējās situācijas ietvaros “D+ koncepts”, kuras saturs kopumā tiks izmantots kā pamats normatīvajam regulējumam par ārkārtējo situāciju. Ministrijām un sociālajiem partneriem savus priekšlikumus / pasākumus D+ scenārijam precizēšanai sūtīt Krīzes vadības padomes sekretariātam.
12. Krīzes vadības padomes sekretariātam kopīgi ar Finanšu ministriju, Vides aizsardzības un reģionālās attīstības ministriju un Latvijas pašvaldību savienību organizēt tikšanos, lai vienoties par pašvaldību iesaisti / atbildības jomām un kompensējošajiem pasākumiem D+ scenārija īstenošanā.
13. Ekonomikas ministrijai un Finanšu ministrijai gatavot priekšlikumus iespējamajiem atbalsta un kompensējošajiem pasākumiem D+ scenārija iestāšanās gadījumā.
14. Pieņemt zināšanai Valsts policijas pārstāvju sniegto informāciju par dienestu gatavība D+ scenārija īstenošanai. Valsts policijai organizēt atsevišķu tikšanos ar Valsts robežsardzes, Pašvaldību policijas, Aizsardzības ministrijas un Krīzes vadības padomes sekretariāta pārstāvjiem, lai konkretizētu starpresoru sadarbības un nepieciešamo resursu jautājumus D+ scenārija iestāšanās gadījumā.
15. Veselības ministrijai atkārtoti izvērtēt Valsts policijas pārstāvju priekšlikumu pārskatīt epidemioloģiskās drošības pasākumu kopumu, par kuru kontroli ir atbildīga Valsts policija.
16. Konceptuāli atbalstīt Satiksmes ministrijas sagatavotos grozījumus noteikumos Nr.360 (B kategorijas vadītāju apmācība) un Satiksmes ministrijai iesniegt tos izskatīšanai Ministru kabineta sēdē. Jautājums par grozījumu spēkā stāšanos izlemjams atsevišķi.
17. Ekonomikas ministrijai, ņemot vērā Valkas novada domes priekšlikumu pārskatīt normatīvo regulējumu, paredzot izņēmumu attiecībā uz Valku / Valgu, sagatavot attiecīgus priekšlikumus visaptverošam regulējumam attiecībā uz ierobežojumiem pierobežas reģionos.
18. Konceptuāli atbalstīt Ekonomikas ministrijas precizētos grozījumus noteikumos Nr.360 (praktiskās mācības industriālajiem alpīnistiem). Ekonomikas ministrijai precizēt noteikumu projekta anotāciju atbilstoši Tieslietu ministrijas komentāriem un precizēto noteikumu projektu iesniegt izskatīšanai Ministru kabineta sēdē.
19. Konceptuāli atbalstīt Izglītības un zinātnes ministrijas precizētos grozījumus noteikumos Nr.360 (izglītība) un Izglītības un zinātnes ministrijai iesniegt tos izskatīšanai Ministru kabineta sēdē.
20. Veselības ministrijai izvērtēt Latvijas Izglītības un zinātnes darbinieku arodbiedrības 2021.gada 29.aprīļa vēstulē Nr.19 iekļautos priekšlikumus grozījumiem noteikumos Nr.360 (darba apstākļi pirmsskolas izglītības iestādēs) un par izvērtējuma rezultātiem informēt starpinstitūciju sadarbības koordinācijas darba grupas 2021.gada 17.maija sēdē.
21. Konceptuāli atbalstīt Veselības ministrijas sagatavotos grozījumus Ministru kabineta 2015. gada 30. jūnija noteikumos Nr. 367 "Nacionālais numerācijas plāns" un Veselības ministrijas iesniegt tos izskatīšanai Ministru kabineta sēdē.
22. Konceptuāli atbalstīt Ekonomikas ministrijas sagatavoto grozījumu Covid-19 infekcijas izplatības pārvaldības likumā (izmaiņas administratīvajā atbildībā saimniecisko pakalpojumu sniedzējiem epidemioloģisko prasību neievērošanas gadījumā). Ekonomikas ministrijai precizēt likumprojekta un anotācijas redakciju atbilstoši Tieslietu ministrijas komentāriem un precizēto likumprojektu iesniegt izskatīšanai Ministru kabineta sēdē.
23. Konceptuāli atbalstīt Veselības ministrijas sagatavotos grozījumus noteikumos Nr.360 (vakcinētās personas) un Veselības ministrijas iesniegt tos izskatīšanai Ministru kabineta sēdē.
24. Noteikumu Nr.360 interpretāciju attiecībā uz personām, kas ieceļo Latvijā no “drošajām trešajām valstīm” izskatīt starpinstitūciju sadarbības koordinācijas darba grupas 2021.gada 17.maija sēdē.

Sēdi slēdz plkst. 20.10

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu